PIXELSOUND PRODUCTION продюсерлык үзәге артистларын танылган дизайнер Рөстәм Исхаков киендерә (ФОТО)

	PIXELSOUND PRODUCTION продюсерлык үзәге артистларының сәхнә киемнәре өстендә танылган дизайнер Рөстәм Исхаков эшлиячәк. Уртак проект кысаларында яшь җырчы Илдар Әсхәтовның камил образын булдыру өчен Рөстәм Исхаков башкаручының репертуары белән дә танышып чыкты һәм Илдарның үзе белән дә җанлы сөйләшү алып барды, киңәшләр бирде. 	 Илдар Әсхәтовның ачык, яшәү дәрте  ташып торган стилен шундый ук заманча, яшьләрчә, спорт ягына тартылган киемнәр белән тулыландырачаклар. Бары тик үз өлкәсендә профессионал булганнар белән хезмәттәшлек итүче PIXELSOUND PRODUCTION продюсерлык үзәге барлык оештыру мәсьәләләрен, иҗади проектларны җитәкләү һәм пиар юнәлешен үз өстенә алып, сәләтле артистларның иҗади потенциалларын ачуга юнәлдерелгән эшчәнлекне башкара.  
  
	Гөлшат МИНГАЗИЗОВА	
Gong-TV

	№ --- | 14.01.2017	


